《齐天乐·题阳湖马相如茶山草堂词》
清代·邹韬

银毫蘸艳修香史，写将美人眉妩。春影描痴，秋情搦怨，替慰词妩辛苦。

閒愁尔许。把身世中年，泪痕偷数。弹尽相思，玉箫声里紫云度。

青衫依旧故我，把壮心抹煞，偷写凄楚。月魄摇凉，烟魂眷梦，都入伤心词句。

飞琼未遇。悔琴剑天涯，登楼空赋。掩卷沈吟，曼声还浪谱。